armvectores/hy_wikipedia_2023 huggingface dataset:
Նախարար

Նախարար (պարթ.` naxarar), հին և միջնադարյան հայ ազնվականական տներին շնորհված բարձրագույն կարգի ժառանգական տիտղոս։


== Նախարարական համակարգ ==
Միջնադարյան Հայաստանը բաժանված էր մեծ կալվածքների, որոնցից յուրաքանչյուրն ընդլայնված ազնվականական տոհմի սեփականությունն էր և կառավարվում էր նրա անդամներներից մեկի կողմից, ում շնորհվում էր նահապետ (տոհմի հիմնադիր նախնին), «տոհմապետ» (տոհմի առաջնորդը), կամ տանուտեր (տան տեր) տիտղոսը։ Նախարարական ընտանիքի մյուս անդամներն էլ իրենց հերթին ղեկավարում էին տոհմական կալվածքի փոքր մասերը։ Բոլոր նախարարական տոհմերի անդամները համարվում էին իշխաններ։
Այս համակարգը հաճախ անվանվում է որպես ավատատիրություն։ Սակայն կան տարբերություններ այս և հետագայում Արևմտյան Եվրոպայում ընդունված ավատատիրական համակարգերի միջև։ Չնայած կալվածքը փաստացի ղեկավարում էր մեկ մարդը, այնուամենայնիվ այն համարվում էր իր ողջ ընդլայնված ընտանիքի սեփականակությունը։ Եթե նախարարը մահանար առանց ժառանգ, ապա կալվածքի ղեկավարումը կանցներ ընտանիքի այլ ճյուղի անդամներից մեկին։ Բացի այդ, թույլատրված էր ընտանեկան գույքի մի մասն օտարել միայն ընտանիքի մեկ այլ անդամի կամ ողջ ընտանիքի թույլտվությամբ։ Սրանով կարող է բացատրվել նաև հայ ավատատիրական ընտանիքների էնդոգամ լինելը (ներքին ամուսնությունները), որպեսզի իրենց սեփականության մի մասը չտարածեին, ինչպես դա տեղի կունենար, եթե նրանք սեփականության մի մասը որպես օժիտ հանձնեին մեկ այլ ընտանիքի։ 
Յուրաքանչյուր նախարար ուներ իր սեփական զորքը, կախված իր տիրապետությունից։ Ազգային ուժը կամ «թագավորական հեծելազորը» գտնվում էր սպարապետի՝ գլխավոր հրամանատարի հրամանատարության ներքո, որը ղեկավարում էր ամբողջ երկիրը։
4-րդ դարի Հայաստանում, ինչպես և Պարթևստանում, մեծ կալվածքները ժառանգաբար պատկանել են նշանավոր ընտանիքներին և փաստացի կառավարվել նրանց անդամներից մեկի կողմից։ Ամբողջ ընդլայնված ընտանիքը նվիրված էր նույն նախնիներին երկրպագելուն, ապրում էր փոքր ամրացված գյուղերում և ժամանակի մեծ մասն անցկացնում էր որսի և խնջույքների վրա։ Բացի այդ, յուրաքանչյուր նախարարական ընտանիք որոշակի սոցիալական գործառույթ էր կատարում. թագավորն ընտրվում էր Արշակունիներից, որն այսպես ասած առաջինն էր հավասարների մեջ (Primus inter pares), Մամիկոնյաններն զբաղեցրել են սպարապետի պաշտոնը, Բագրատունիներից մեկը հեծելազորի պետն էր (ասպետ), մեկը՝ թագադիրը և այլն։


== Պատմություն ==
Նախարությունների ծագումն, ըստ երևույթին, գալիս է հեթանոսական Հայաստանից, որը գոյակցել է հռոմեական և պարթևական կայսրությունների հետ։ Ավելի ուշ շրջանում Բյուզանդիայի Հուստինիանոս Ա Փլավիոս կայսրը Արևմտյան Հայաստանում վերացրեց նախարարների ռազմական դերը, նաև հայ ազնվականական տներին ունեզրկելու փորձ կատարեց։ Իրենց իշխանության սահմանափակումներից զայրացած նախարարներն սկսեցին լայնամասշտաբ ապստամբություն, որը պետք է ճնշվեր արագ ռազմական միջամտության միջոցով՝ ի վերջո Սասանյանների դեմ հրահրված պատերազմով։
Չնայած նրան, որ նախարարական կառույցը թուլացել է բազմաթիվ ներխուժումներով և թագավորների իրավական բարեփոխումներով, այն գրեթե անփոփոխ է մնացել դարեր շարունակ և վերջնականապես վերացվել է 13-րդ դարում մոնղոլական արշավանքների ժամանակ։ Նախարարական որոշ առանձնահատկություններ Հայաստանում մնացել էին մինչև 20-րդ դարի սկիզբը, երբ բոլշևիկների կողմից ընդհանրապես վերացվեց ազնիվ դասը։


== Ծանոթագրություններ ==
Բոդյաչև (գյուղ, Կիվերցիի շրջան)

Բոդյաչև (ուկրաիներեն՝ Бодячів), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1500 թվականին։
2001 թվականի տվյալներով Բոդյաչև գյուղում բնակվում էր 531 մարդ։ Բնակավայրը զբաղեցնում է 1279 կմ² տարածք։ Բնակչության խտությունը կազմում էր 415,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քևդադըղ Առաջին

Քևդադըղ Առաջին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է այժմյան Կապան քաղաքից 25 կմ հյուսիս-արևելք, Բարգուշատ գետի ձախակողմյան հարթավայրում։


== Բնակչություն ==
1886 թվականին գյուղն ունեցել է 175, 1907-ին՝ 248, իսկ 1908-ին՝ 210 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աղբենիս (այլ կիրառումներ)

Աղբենիս, կարող է վերաբերել՝

Աղբենիս - գյուղ Արևմտյան Հայաստանում, Բիթլիսի վիլայեթի Մշո գավառում,։ Գտնվում էր Դատվան գյուղաքաղաից արևմուտք, Բաղեշ քաղաքից 15 կմ հյուսիս՝ Մուշից Բիթլիս տանող ճանապարհին
Աղբենիս - գյուղ Արևմտյան Հայաստանում, Բիթլիսի վիլայեթի Մշո գավառում, Մուշ քաղաքից 33 կմ արևելք, Նեմրութ լճից հյուսի-արևմուտք, Մշո դաշտի արևելյան մասում՝ բարեբեր հարթավայրում
Փառքի ուղին

«Փառքի ուղին» (ռուս.՝ «Путь славы»), 1948 թվականի սև-սպիտակ խորհրդային ​​կինոնկար ցանկացած տարիքի հանդիսատեսի համար։
Ֆիլմը հիմնված է կին մեքենավար Ելենա Միրոնովնա Չուխնյուկի իրական ճակատագրի վրա։


== Սյուժե ==
Ֆիլմի գործողությունները ծավալվում են Խորհրդային Միությունում 1934 թվականին։ Սաշա Վորոնկովան հեռավոր գյուղից գալիս է քաղաք, մասնակցում վարորդի օգնականների դասընթացների և երազում է այն օրվա մասին, երբ կդառնա գնացքի մեքենավար։


== Դերերում ==
Օլեսյա Իվանովա – Սաշա Վորոնկովա
Վիկտոր Խոխրյակով – Պոնոմարյով
Ալեքսանդր Անտոնով – Իվան Կոնստանտինովիչ
Ալեքսանդր Շիրշով – Ալեքսեյ
Նադիր Մալիշևսկի – Կոլյա Մակագոն
Մուսե Կրեպկոգորսկայա – Կատյա
Լեոնիդ Կուլակով – Սամսոն Իվանովիչ
Վլադիմիր Վլադիսլավսկի – պահեստապետ
Սերգեյ Բոնդարչուկ – քաղկոմի քարտուղար
Վասիլի Մակարով – կապիտան
Պյոտր Սավին – չափակարգորդ
Միխայիլ Տրոյանովսկի – Տրոֆիմիչ
Ալեքսեյ Բախար – էպիզոդ
Գեորգի Գումիլևսկի — պապ և գիշերային պահակ
Գրիգորի Միխայլով – էպիզոդ
Զոյա Տոլբուզինա – էպիզոդ
Իննա Ֆեոդորովա – էպիզոդ


== Ծանոթագրություններ ==


== Արտաքին հղումներ ==
«Путь славы», СССР, Мосфильм, 1948, ч/б, 77 мин.
«Փառքի ուղին» ֆիլմը Archived 2021-12-16 at the Wayback Machine. «ruskino» կայքում
«Փառքի ուղին» ֆիլմը «kinomania» կայքում
Փոքրիկ խաչակիրը

Փոքրիկ խաչակիրը (չեխ․՝ Křižáček, ), պատմական դրամա, որը նկարահանվել է Չեխիայի, Սովակիայի և Իտաիայի հետ համատեղ, այն նկարահանել է Վացավ Կադրնկոյը, Յարոսլավ Վրխլիցկիի «Փոքրիկ խաչակիրը Սվայնովայից» (չեխ․՝ Svojanovský křižáček) բանաստեղծության մոտիվներով։ Կինոնկարների համաշխարհային պրիմիերան կայացել է 2017 թվականի հուլիսի 5-ին Կառլովի Վարիի միջազգային կինոփառատոնում, որտեղ այն ստացել է «Բյուրեղյա գլոբուս» գլխավոր մրցանակը։ Կինոփառատոնի վերջին 15 տարվա ընթացքում սա առաջին դեպքն է, երբ գլխավոր մրցանակը շնորհվում է չեխական ֆիլմին։ 
Ֆիմը պատմում է Բորժեկի անունով ասպետի մասին, որը ուղարկվել է Ենիկայի որդու փնտրման համար, ով փախել է հայրական տնից Խաչակրաց արշավանքների համար և ուղևորվել է Սուրբ երկիր։


== Դերերում ==
Կարե Ռոձեն-Բորժեկ
Աեշ Բիլիկ-Սիմկո
Մատոուշ Ջոն-Ենիկ


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Փոքրիկ խաչակիր(անգլ.) ֆիլմը Internet Movie Database կայքում
Մարֆինո (այլ կիրառումներ)

Մարֆինո, կարող է վերաբերել՝

Մարֆինո - գյուղ Ռուսաստանի Մոսկվայի մարզի Միտիշչենսկի շրջանի կազմում։
Մարֆինո - գյուղ Ռուսաստանի Մոսկվայի մարզի Օդինցովսկի շրջանի կազմում։
Մարֆինո - գյուղ Ռուսաստանի Նովգորոդի մարզի Ստարոռուսկի շրջանի կազմում։
Մարֆինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ասու Չիմ

Ասու Չիմ (ռուս.՝ Асу-Чим), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Չիմ գետի աջ ափին՝ 62 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000046774
Հիդրոլոգիական ուսումնասիրությունների կոդը - 103004677
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Portugália

Portugália, 2016 թվականի մարտից հանդես է գալիս նաև TAP Express անունով, պորտուգալական տարածաշրջանային ավիաընկերություն, որի գլխավոր գրասենյակը գտնվում է Լիսաբոնի Պորտելա օդանավակայանում։ Ընկերությունը հարում է TAP Portugal-ին և չվերթներ իրականացնում դեպի Եվրամիության երկրներ։


== Պատմություն ==
Portugália ավիաընկերությունը հիմնադրվել է 1988 թվականի հուլիսի 25-ին որպես բաժնեմասային ընկերություն և միայն երկու տարի անց է սկսել օպերացիոն գործունեություն ծավալել` կապված Եվրամիության երկրներ ավիատեղափոխումների օրինականացման գործընթաի հետ։ 1990 թվականի հուլիսի 7-ին իրականացվել են ավիաընկերության առաջին տեղափոխությունները Լիսաբոնի օդանավակայանից դեպի Պորտու և Ֆարու քաղաքներ։
Միջազգային չվերթներ իրականացնելը ավիաընկերության հիմնական գործառույթների մեջ է մտել 1992 թվականի հունիսին։ 2006 թվականի նոյեմբերի 6-ին TAP Portugal ընկերությունը հայտարարեց Portugália-ի բաժնետոմսերի 99,81 տոկոսի գնման մասին։
2007 թվականի մարտի դրությամբ ավիաընկերությունում աշխատում է 750 մարդ։
2008 թվականին ընկերությունը մտավ SkyTeam ուղևորափոխադրող կազմակերպության կազմի մեջ, սակայն ստիպված էր լքել այն, քանի որ նրա մայր ավիաընկերությունը` TAP Portugal-ը, հանդիսանում էր Star Alliance-ի լիիրավ մրցակիցը։ Ներկայումս քննարկվում է Portugália-ի միացման հարցը Star Alliance-ին։


== Շարժակազմ ==


== Ծանոթագրություններ ==


== Արտաքին հղումներ ==
TAP Portugal ընկերության պաշտոնական կայքէջը
Portugália (Արխիվ)
Չայքենդ (Արեշի գավառ)

Չայքենդ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 902 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օդային զանգվածներ

Օդային զանգվածներ, համեմատաբար համասեռ ֆիզիկական հատկանիշներով (ջերմային, խոնավության, թափանցիկության) օդի ծավալուն (հիմնականում հորիզոն, ուղղությամբ) մասեր ներքնոլորտում։ Զբաղեցրած տարածքները համաչափելի են մայրցամաքների ու օվկիանոսների մեծ հատվածների հետ և շարժվում են մթնոլորտի ընդհանուր շրջանառության որևէ հոսանքի ուղղությամբ։ Օդային զանգվածների ձևավորման վրա առանձնապես ազդում են տեղանքի դիրքն ու աշխարհագրական պայմանները։ Ըստ ձևավորման շրջանների՝ տարբերում են արկտիկական և բարեխառն լայնությունների, արևադարձային և հասարակածային, ըստ ջերմային հատկանիշների՝ տաք, ցուրտ օդային զանգվածներ։ ՀՀ տարածքի եղանակային ռեժիմի վրա հիմնականում ազդում են արևմտյան բարեխառն օդային զանգվածները (55 %)։ Ամռանը հարավից ՀՀ տարածք են թափանցում արևադարձային ցամաքային (55 %), առանձին դեպքերում՝ նաև մերձարևադարձային ծովային (Միջերկրական և Սև ծովեր) օդային զանգվածներ։ Ձմեռային ամիսներին հանրապետության տարածքը ենթակա է սիբիրական անտիցիկլոնի և եվրոպական մասում ձևավորվող բարձր ճնշման մարզից թափանցող օդային զանգվածների ազդեցությանը։
Արևմտաեվրոպական միություն

Արևմտաեվրոպական միություն (ԱԵՄ) (ֆր.՝ Union de l'Europe occidentale, UEO), Եվրոպայի անվտանգության ապահովման և պաշապանության կազմակերպություն։ Հիմնվել է 1955 թ.-ին Փարիզյան համաձայնագրի (1954 թ.) հիման վրա։


== Կառուցվածք ==
ԱԵՄ-ը ներառում է ՝
10 անդամ՝

Բելգիա
Գերմանիա
Իսպանիա
Իտալիա
Լյուքսեմբուրգ
Հունաստան
Մեծ Բրիտանիա
Նիդեռլանդներ
Պորտուգալիա
Ֆրանսիա3 ասոցացված պետություններ՝

Իսլանդիա
Նորվեգիա
Թուրքիա
9 ասոցացված համագործակցող պետություններ՝

Բուլղարիա
Լատվիա
Լեհաստան
Լիտվա
Հունգարիա
Ռումինիա
Սլովակիա
Չեխիա
էստոնիա։


== Նպատակները ==
ԱԵՄ-ի հիմնական նպասսսկներն են՝

ՄԱԿ-ի կանոնադրությամբ նախատեսված ռազմական և այլ կարգի փո­խօգնությունը
միջագգային խաղաղության և անվտանգության ապահովումը
ՆԱՏՕ-ի և Եվրոպական Միության հետ սերտ համագործակցությունը
ժողովրդավարության ամրապնդումն ու տարա­ծումը
մաղաքացիական եւ քադաքական ազատությունների պաշտպանությունը
անդամ պետությունների տնտեսական, սոցիալական և մշակութային կա­պերի ամրապնդումը և այլն։


== ԱԵՄ-ի հետագա գործունեությունը ==
ԱԵՄ նախա­տիպը Բելգիայի, Լյուքսեմբուրգի, Մեծ Բրիտանիայի, Նիդերլանդների և Ֆրանսիայի տնտեսական, սոցիալական ու մշա­կութային ինքնապաշտպանության 1948 թ.-ի Բրյուսելյան համաձայ­նագիրն է։ 1954 թ.-ի Փարիզյան համաձայ­նագիրը ձևավորված քաղաքական իրո­ղությունից ելնելով վերանայեց Բրյուսելի համաձայնագրի որոշ դրույթներ, որի արդունքում համաձայնագրին կարողացան միանալ Երկրորդ Աշխարհա­մարտում պարտված Գերմանիան և Իտալիան։ Սառը պատերազմի տարի­ներին ԱԵՄ-ի դերն էական չէր։ Սակայն 20-րդ դարի 90-ական թթ. միության դերն էա­պես աճեց՝ կապված խորհրդային եւ առհասարակ սոցիալիստական համակար­գի փլուզման, միաբևեռ աշխարհակարգի ստեղծման եւ Եվրոպական միության ձեւավորման հետ։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Ախտա (Վայոց ձորի մարզ)

Անվան այլ կիրառումների համար տե՛ս՝ Ախտա (այլ կիրառումներ)Ախտա,
գյուղ Հայաստանի Հանրապետության Վայոց ձորի մարզի Վայքի տարածաշրջանում, Գոմք գյուղից 3 կմ հարավ-արևելք, Արփա գետի ձախակողմյան վտակ Ախտա գետակի ձախ ափին։


== Բնակչություն ==
Ըստ ՀՀ 2011 թ. մարդահամարի արդյունքների` Ախտան ուներ 1 բնակիչ։ Մինչև 1989 թ. բնակեցված է եղել ադրբեջանցիներով, այնուհետ` հայերով։
Ախտայի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, բանջարաբուծությամբ և այգեգործությամբ։


== Պատմամշակութային կառույցներ ==
Ախտան ունի XVII դարի եկեղեցի։


== Ծանոթագրություններ ==
Mambo No. 5

«Mambo No. 5», երգը, որը գրել է Պերես Պրադոն։ Նա էլ կատարել է այն առաջին անգամ և թողարկել 1949 թվականին։
1999 թվականին միջազգային հաջողություն է ունեցել գերմանացի երգչուհի Լու Բեգայի վոկալային կատարումը։


== Լու Բեգայի տարբերակ ==
Լու Բեգայի կատարմամբ երգի քավերը դարձել է հիթ Մեծ Բրիտանիայում  և Ավստրալիայում, որտեղ այն ութ շաբաթ զբաղեցրել է առաջին հորիզոնականը հիթ-շքերթում՝ դառնալով ամեաշատ վաճառված սինգլը 1999 թվականին։ Billboard Hot 100-ում երգը հասել է երրորդ հորիզոնականին 1999 թվականի նոյեմբերի 2-ին և դա եղել է Լու Բեգայի միակ հիթը, որ հայտնվել է Top 40-ում։
«Mambo No. 5» գրավել է Եվրոպա Պլյուսի հիթ-շքերթի առաջին հորիզոնականը և 1999 թվական արդյունքներով զբաղեցրել 20-րդ տեղը։


=== Չարթեր և վաճառք ===


==== Հավաստագրեր ====


== Ծանոթագրություններ ==
(5440) Տերաո

(5440) Տերաո (անգլ.՝ Terao), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 16-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,171604 ա. մ., առավելագույնը մոտենում է 1,863 ա. մ. հեռավորության վրա և հեռանում 2,4802 ա. մ.։ Արեգակի շուրջ մեկ ամբողջական պտույտ է կատարում 1168,88 երկրային օրվա ընթացքում, իր ուղեծրով շարժվելով միջինում 0,307988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5440) Տերաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերնա

Դերնա (արաբ․՝ درنة‎‎‎‎), առաջին մակարդակի վարչատարածքային միավոր՝ շրջան Լիբիայի հարավում։
Վարչական կենտրոնը համանուն քաղաքն է, որը նաև Լիբիայի խոշորագույն քաղաքն է։ Զբաղեցնում է 31 511 կմ² տարածք։


== Աշխարհագրություն ==
Դերնաը գտնվում է Լիբիա պետության հարավ-արևելքում։ Ափերը հյուսիսից ողողում են Միջերկրական ծովի ջրերը։ Որևէ պետության հետ միջպետական սահման չունի։
Սահման ունի նաև Լիբիայի Էլ-Բուտան, Էլ-Ջեբալ ալ-Ահդար և Էլ-Վահատ շրջանների հետ։ Խոշորագույն քաղաքը Դերնան է։


== Բնակչություն ==
Ըստ 2006 թվականի Լիբիայի ազգային վիճակագրական ծառայության կողմից անցկացված մարդահամարի տվյալների՝ վարչատարածքային միավորի բնակչությունը կազմում է 163 351 մարդ։
Հիմնական բնակիչները իսլամադավան արաբներն են, որոնք օգտագործում են արաբական այբուբենը։


== Տե՛ս նաև ==
Լիբիայի վարչական բաժանում


== Ծանոթագրություններ ==
Ցենտրալնի (գյուղ, Պերևոզսկի շրջան)

Անվան այլ կիրառումների համար տե՛ս՝ ՑենտրալնիՑենտրալնի (ռուս.՝ Центральный), գյուղ Ռուսաստանի Նիժնի Նովգորոդի մարզի Պերևոզսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շույ (Մաշայի վտակ)

Շույ (ռուս.՝ Шуй), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Մաշ գետի ձախ ափին՝ 14 կմ հեռավորության վրա։ Գետի երկարությունը՝ 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Այ գետն է մինչև Բելայա թափվելը, գետի գետային ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201112111100022999
Կոդը ըստ հիդրոլոգիական հետազոտության (ՌԴ) — 111102299
Ավազանի կոդը — 10.01.02.011
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Սյուրե

Սյուրե (ռուս.՝ Сюрье), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահրամ Փափազյան (մարզիկ)

Վահրամ Փափազյան (սեպտեմբերի 12, 1892(1892-09-12), Կոստանդնուպոլիս, Օսմանյան կայսրություն - մարտի 6, 1986(1986-03-06), Emerson, Բերգեն շրջան, Նյու Ջերսի, ԱՄՆ), հայ թեթևաթլետ, մասնակցել է 1912 թվականի Ամառային օլիմպիական խաղերի տղամարդկանց 800 մ և 1500 մ վազքատարածություններին։ Փափազյանը և Մկրտիչ Մկրյանը, դարձել են առաջին հայ մարզիկները, ովքեր մասնակցել են Օլիմպիական խաղերին, իսկ նրանց հետ նաև ազգությամբ հույն Ալեկո Մոուլլոսը, դարձել են Օսմանյան կայսրության միակ ներկայացուցիչները օլիմպիական խաղերում։


== Ծանոթագրություններ ==
Նուգա (քաղցրավենիք)

Նուգա (ֆր.՝ nougat), հրուշակեղեն՝ ավանդաբար շաքարից կամ մեղրից և բոված ընկուզեղենից՝ նուշից, հունական ընկույզից կամ պնդուկից (բայց ոչ գետնընկույզից) պատրաստվող։ Նուգայի նյութակազմվածքը կարող է զգալիորեն տարբերակվել՝ շատ փափուկից մինչև կոշտ, ինչը կապված է բաղադրության հետ։
Նուգային տարատեսակ համ և բույր հաղորդելու համար ստացված քաղցրավենիքին ավելացնում են կիտրոնի ցիտրուսակեղև, չրեր, շոկոլադ։


== Տեսակներ ==
Առանձնացնում են նուգայի երկու հիմնական տեսակներ՝ սպիտակ և մուգ (շագանակագույն)

Սպիտակ նուգան պատրաստվում է ձվի սպիտակուցից և փափուկ է։
Պանրային նուգան (նուգա-պանիր և մուգ պրալինային) պատրաստվում է կարամելացված շաքարի, բովված ընկույզի, կակաոյի հիման վրա։ Այն ավելի փափուկ է, երբեմն խռթխռթան է։Հայտնի են նուգայի մի քանի տարբերակներ.

Տուրրոն՝ սպիտակ նուգայի իսպանական տարբերակ. տարբերվում է նուշի պարունակությամբ, որի քանակությունը տուրրոնի մեջ չպետք է 50 %-ից քիչ լինի։
Թուրքական նուգա՝ հաճախ անվանում են թուրքական մեղր (այս անվանումը երբեմն սխալմամբ տալիս են նաև լոխումին)։ Քաղցր մթերք, որը կտրտվում է շեղանկյունաձև, հաճախ արդյունաբերական արտադրանքը ներառում է էժանագին բաղադրիչներ։
«Մոնտելիմար նուգա». նուգայի այս տեսակի անվանումը ծագում է ֆրանսիական Մոնտելիմար քաղաքի անունից։ Քաղցրավենիքի բաղադրատոմսը մոնտելիմարցիներին հասել է հին հույներից։ Այսպսի նուգայի մասին առաջին հիշատակությունները հայտնվել են մոտավորապես 1700 թվականին (նկատի ունեն ընկույզով կարկանդակը, չնայած Մոնտելիմարում նախընտրում են անվանման այլ բացատրություն. նուգա նշանակում է՝ «դու մեզ քնքշակյաց ես դարձնում»)։ Նուգայի այս տեսակի բաղադրությայ մեջ են մտնում լավանդայի մեղրը, շաքարը կամ շաքարի փոշին, բոված նուշը, գետնանուշը և գլյուկոզայի օշարակը։


== Ծագում ==
Նուգայի ծագման մասին ստույգ տեղեկություն չկա, բայվ այժմյան տեսքով նուգան հայտնվել է Հարավային Եվրոպայի երկրներում մոտավորապես 15-րդ դարում, որտեղ մինչ օրս էլ համարվում է ծննդյան տոների կարևոր ատրիբուտներից մեկը, սակայն հավանական է, որ այն այստեղ է ներմուծվել Մերձավոր Արևելքից։ Հնարավոր է՝ նուգայի հայրենիքը Պարսկաստանն է. նուգայի տարատեսակներից մեկը, որը կոչվում է գազ, այժմ մեծ տարածում ունի ժամանակակից Իրանում։ «Նուգա» բառը ծագում է լատիներեն «nux»՝ ընկույզ բառից։ Ավանդաբար նուգան արտադրում են Իսպանիայում (որտեղ այն անվանվում է «turrón»), Իտալիայում (Կրեմոնա քաղաքում), Ֆրանսիայում (Մոնտելիմար քաղաքում) և Բելգիայում։ ԱՄՆ-ում նուգա են անվանում շոկոլադե սալիկների («Մարս», «Nuts») բաղադրիչներից մեկը, որն զգալիորեն տարբերվում է ավանդական բաղադրատոմսից՝ հաճախ ներառելով եգիպտացորենի օշարակ, դոնդող և գետնընկույզ։ Նուգան կարող է կիրառվել տարատեսակ բաղադրատոմսերում։


== Ծանոթագրություններ ==


== Արտաքին հղումներ ==
Նուգայի պատրաստման բաղադրատոմսեր
Նուգայի բաղադրությունը, օգտակար և վնասակար հատկանիշները
Անուշեղեն նուգա
Կուրսան (կանտոն)

Կուրսան (ֆր.՝ Coursan), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 1999 թվականի մարդահամարի կանտոնի բնակչությունը 20238 մարդ էր։Կանտոնի համարը 1114 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պիլյավա (այլ կիրառումներ)

Պիլյավա, կարող է վերաբերել՝

Պիլյավա - գյուղ, Ուկրաինայի Խմելնիցկիի մարզի Ստարոսինյավսկի շրջանում
Պիլյավա - գյուղ, Ուկրաինայի Վիննիցայի մարզի Տիվրովի շրջանում
Քրիստիան Բարթոլոմե

Քրիստիան Բարթոլոմե (հունվարի 21, 1855(1855-01-21), Թուրնաու, Կուլմբախ, Վերին Ֆրանկոնիա, Բավարիա - օգոստոսի 9, 1925(1925-08-09), Langeoog, Wittmund, Aurich Government Region, Հանովեր նահանգ, Պրուսիայի ազատ պետություն, Վայմարյան Հանրապետություն), իրանագետ, համեմատաբան (կոմպարատիվիստ)։


== Կենսագրություն ==
Սովորել է Մյունխենի, Լայպցիգի և Էռլանգենի, դասախոսել՝ Հալլեի, Մյունստերի համալսարաններում։ Հնդեվրոպական լեզուների համեմատական քերականության մեջ հայտնի է Բարթոլոմեի օրենքը, ըստ որի ձայնեղ պայթական շնչեղներ+խուլ պայթական, տալիս են ձայնեղ պայթական + ձայնեղ պայթական շնչեղ (օրինակ` bh+t > bdh-հին հնդ. labh -«բռնել», անցյալ դերբայ՝ labdha)։ Աշխատություններից հայտնի են՝ «Իրանական լեզուների հետազոտություններ» (հ. 1-3, 1882-1887-ական թվականներին), «Հին իրաներենի բառարան» (1904 թ.) են, որոնք մեծ ներդրում են հնդեվրոպական, առանձնապես հնդիրանական և հայկական բաղաձայնական համակարգի (կոնսոնանտիզմի) ուսումնասիրության բնագավառում։


== Ծանոթագրություններ ==
Շեյխ (Մանազկերտի գավառ)

Շեյխ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից 29 կմ հյուսիս-արևմուտք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սադիբնոե (այլ կիրառումներ)

Սադիբնոե, կարող է վերաբերել՝

Սադիբնոե - ավան, Ուկրաինայի Նիկոլաևի մարզի Պերվոմայսկի շրջանում
Սադիբնոե - գյուղ, Ուկրաինայի Ժիտոմիրի մարզի Կորոստենի շրջանում
Փոլ Մաաս

Փոլ Մաաս (գերմ.՝ Paul Lazarus Maas, նոյեմբերի 18, 1880(1880-11-18), Ֆրանկֆուրտ, Վիսբադեն, Հեսսե-Նասաու, Պրուսիայի թագավորություն, Գերմանական կայսրություն - հուլիսի 15, 1964(1964-07-15), Օքսֆորդ, Անգլիա, Միացյալ Թագավորություն), գերմանացի գիտնական-հնագետ, դասական բանասեր, տեքստաբան, բյուզանդագետ, մանկավարժ։ Գիտությունների դոկտոր է, Օքսֆորդի համալսարանի պատվավոր դոկտոր։ Բրիտանական ակադեմիայի թղթակից անդամ և ԳԴՀ Գիտությունների ակադեմիայի անդամ (1955)։


== Կենսագրություն ==
Ունի հրեական ծագում։ Ծնվել է բանկիրների ընտանիքում։ 1898 թվականից դասական բանասիրություն է ուսանել Բեռլինի Հումբոլդտի համալսարանում և Մյունխենի համալսարանում։ Եղել է Կառլ Կրումբախերի և Ուլրիխ ֆոն Վիլամովից-Մյոլենդորֆի աշակերտը։
Ուսանող տարիներից Վիլամովից-Մյոլենդորֆի հայտնի սեմինարների ժամանակ Պ. Մաասը առանձնանում էր նրանով, որ չէր ամաչում իր ուսուցչի հետ բուռն վիճաբանություններից։
1910 թվականին Վիլամովից-Մյոլենդորֆի աջակցության շնորհիվ դարձել է Բեռլինի համալսարանի հունական և բյուզանդական գրականության պրիվատ-դոցենտ։
Հենց այս ժամանակահատվածում լույս են տեսել նրա ամենահայտնի՝ «Griechische Metrik» (1923) և «Textkritik» (1927) գործերը։
1930 թվականին Վիլամովից-Մյոլենդորֆի խորհրդով Պ. Մաասն ընդունել է Քյոնիգսբերգի համալսարանի սովորական պրոֆեսորի պաշտոնն ստանձնելու հրավերը, որտեղ նա դասավանդել է մինչև 1934 թվականը, երբ, չնայած իր գերմանական հայրենասիրությանը և գործընկերների բողոք-նամակներին, իր հրեական ծագման պատճառով նրան ազատ են պաշտոնից։
Նա տեղափոխվել է Մեծ Բրիտանիա, Օքսֆորդ, որտեղ շարունակել է իր կարիերան 1939 թվականին։ Դասախոսություններ է կարդացել Օքսֆորդի համալսարանում։
1959 թվականին Օքսֆորդի համալսարանը նրան շնորհել է պատվավոր դոկտորի կոչում։ Եղել է Բրիտանական ակադեմիայի թղթակից անդամ և Գերմանիայի գիտությունների ակադեմիայի անդամ (1955)։
Նրա ամենակարևոր գիտական ​​նվաճումների թվին են պատկանում հին հունական տեքստերի ուսումնասիրությունները և քննադատությունները։ Մշակել է Մաասի օրենքը։
Թաղված է Օքսֆորդի Վոլվերկոտի գերեզմանատանը (Wolvercote Cemetery):


== Ընտրված աշխատանքներ ==
«Հունական չափումներ» (Լայպցիգ, 1923)
Textkritik. (Լայպցիգ, 1960)
Տեքստի քննադատություն // Արիստեուս. Դասական բանասիրություն և հնագույն պատմություն։ 2011. No. 2. Ս 136-173։
Sancti Romani Melodi Cantica. (Օքսֆորդ, 1963)
Kleine Schriften: (Մյունխեն, 1973, ISBN 3-406-02083-6):


== Ծանոթագրություններ ==


== Գրականություն ==
Katja Bär: Paul Maas. In: Robert B. Todd (Hrsg.): Dictionary of British Classicists Vol. 2. Bristol 2004.


== Արտաքին հղումներ ==
Մաաս Պաուլ (գերմ.)
Կենսագրություն(գերմ.)
Կաբիրիայի գիշերները

«Կաբիրիայի գիշերները» (իտալերեն՝ Le notti di Cabiria), Ֆեդերիկո Ֆելինիի դրամատիկ ֆիլմը մարմնավաճառուհի Կաբիրիայի մասին, ում դերակատարը ռեժիսորի կինն էր՝ Ջուլիետա Մազինան։ Ֆիլմն արժանացել է 1957 թվականի Կաննի կինոփառատոնի երկու մրցանակի, ներառյալ լավագույն դերասանուհու մրցանակը, «Օսկար» մրցանակի՝ Լավագույն օտարալեզու ֆիլմ անվանակարգում, և 1957 թվականի Սան Սեբաստիանի միջազգային ամենամյա փառատոնի լավագույն դերասանուհու մրցանակի։ Ֆիլմը գտնվում է «IMDb վարկածի 250 լավագույն ֆիլմեր»-ի ցանկում։


== Սյուժեն ==
Ֆիլմի գլխավոր հերոսուհին՝ Կաբիրիան առանց հանձնվելու փնտրում է իր «մեծ սերը»։ Սակայն կյանքն անընդհատ նրան տհաճ ու անսպասելի անակնկալներ է անում և հերոսուհու փնտրտուքները վերածում իսկական ցավի։ Կաբիրիային հանդիպած բոլոր մարդիկ միայն օգտագործում են նրան իրենց անձնական հետաքրքրությունների ու շահերի համար։ Բայց հուսահատված Կաբիրիան չի դադարում աղոթել Սուրբ Աստվածամորը և խնդրել նրանից հնարավորություն տալ իրեն վերափոխել սեփական կյանքը։
Եվ վերջապես, իր կենսական ապրուստը մարմնավաճառությամբ վաստակող Կաբիրիան հանդիպում է իր տղամարդուն։ Դա Օսկարն էր, ով հայտնվեց կրկեսի հիպնոսային համարից հետո։ Օսկարը սովորական հաշվապահ էր աշխատում բավականին մեծ ընկերությունում և Կաբիրիային պայծառ ու անհոգ ապագա էր խոստանում։ Կաբիրիան՝ անսահման երջանիկ այն մտքից, որ վերջապես կարող է փոխել իր կյանքը, սիրահարվում է։ Նա վաճառում է իր տնակը և գնում իր սիրելիի մոտ…
Ճակատագրի հաջորդ դաժան քայլը Կաբիրիայի սրտին մահացու հարված է հասցնում։ Օսկարը վճռել էր վերցնել գումարն ու սպանել նրան։ Նա նույնպես օգտագործեց Կաբիրիային։ Բայց հերոսուհին չչարացավ ո՛չ չարագործի, ո՛չ ճակատագրի նկատմամբ։ Կյանքից այլևս ոչինչ չակնկալող Կաբիրիան քայլում էր փողոցով ու անցորդներին նվիրում իր անկրկնելի ժպիտը…


== Դերերում ==


== Մրցանակներ ու անվանակարգեր ==


=== Մրցանակներ ===
1958՝ «Օսկար» կինոմրցանակ
Լավագույն օտարալեզու ֆիլմ
1957՝ Կաննի կինոփառատոն
Լավագույն դերասանուհի՝ Ջուլիետա Մազինա
Հատուկ հիշատակություն՝ Ֆեդերիկո Ֆելինի
1957՝ «David di Donatello» մրցանակ
Լավագույն ռեժիսոր՝ Ֆեդերիկո Ֆելինի
Լավագույն պրոդյուսեր՝ Դինո դե Լաուրենտիս
1957՝ Սան Սեբաստյանի կինոփառատոն
Լավագույն դերասանուհի՝ Ջուլիետա Մազինա


=== Անվանակարգեր ===
1959՝ BAFTA կինոմրցանակ
Լավագույն ֆիլմ
Լավագույն արտասահմանյան դերասանուհի՝ Ջուլիետա Մազինա
1957՝ Կաննի կինոփառատոն
Ոսկե արմավենու ճյուղ՝ Ֆեդերիկո Ֆելինի


== Ծանոթագրություններ ==


== Արտաքին հղումներ ==
«Կաբիրիայի գիշերները»(անգլ.) ֆիլմը Internet Movie Database կայքում
Սերբո-Սլոբոդկա

Սերբո-Սլոբոդկա (ուկրաիներեն՝ Сербо-Слобідка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Սերբո-Սլոբոդկա գյուղում բնակվում էր 521 մարդ։ Բնակավայրը զբաղեցնում է 3177 կմ² տարածք։ Բնակչության խտությունը կազմում էր 163,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուլեն (Էնայի գավառ)

Անվան այլ կիրառումների համար տե՛ս՝ Մուլեն (այլ կիրառումներ)Մուլեն (ֆր.՝ Molain), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02488։


== Բնկաչություն ==
2010 թվականի տվյալներով՝ համայնքի բնակչությունը կազմում է 147 մարդ։


== Տնտեսություն ==
2010 թվականին համայնքի 96 աշխատունակ (15-64 տարեկան) բնակիչներից 62-ը տնտեսապես ակտիվ էին, 34-ը՝ ոչ ակտիվ (ակտիվության ցուցանիշը կազմել 64,6%, 1999 թվականին եղել է 64,1%)։ 62 տնտեսապես ակտիվ բնակիչներից աշխատում էին 53-ը (26 տղամարդ և 17 կին), գործազուրկ էին 9 մարդ (5 տղամարդ 4 կին)։ 34 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 17-ը՝ թոշակառուներ, 11-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Մուլեն (ֆր.)
Նորշեն (Հազզո-Խաբլջոզի գավառ)

Անվան այլ կիրառումների համար տե՛ս՝ Նորշեն (այլ կիրառումներ)Նորշեն, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։ Գտնվում էր Հազզո գյուղից արևելք։


== Պատմամշակութային կառույցներ ==
Նորշենում էր գտնվում Քամատունի վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Բանսկա Շտյավնիցա

Բանսկա Շտյավնիցա (սլովակ.՝ Banská Štiavnica, գերմ.՝ Schemnitz, հունգ.՝ Selmecbánya), քաղաք կենտրոնական Սլովակիայում՝ Շտյավնիցկե Վրխի լեռնազանգվածի ստորոտին։ Բնակչությունը կազմում է շուրջ 11 հազար մարդ։
Պատմական արժեք ներկայացնելու պատճառով քաղաքն ու նրա շրջակայքը 1993 թվականի դեկտեմբերի 11-ին ՅՈՒՆԵՍԿՕ-ի կողմից հայտարարվել են Համաշխարհային ժառանգության օբյեկտ։


== Պատմություն ==
Բանսկա Շտյավնիցայի տեղում օգտակար հանածոների առաջին արդյունահանումը սկսվել է մ. թ. ա. III դարում հավանաբար կելտերի կողմից։ 1156 թվականին Բանսկա Շտյավնիցան հիշատակվում է որպես հանքարդյունաբերական քաղաք։ 1217 թվականին առաջին անգամ հիշատակվում է քաղաքի շրջակայքում իրականացվող արծաթի արդյունահանման մասին։ 1238 թվականին Բանսկա Շտյավնիցան ստանում է քաղաքի կարգավիճակ։ XIII դարում այստեղ են գալիս գերմանացի գաղութարարներ Տիրոլից ու Սաքսոնիայից։ 1443 թվականին քաղաքն ավերվել է ուժեղ երկրաշարժից։ XV դարում կառուցվում են Հին ու Նոր ամրոցները, որոնք ծառայում են որպես պաշտպանական ամրություններ թուրքերի արշավանքների դեմ։ 1627 թվականին օգտակար հանածոների արդյունահանման ժամանակ համաշխարհային պատմության մեջ առաջին անգամ Բանսկա Շտյավնիցայում օգտագործվում է պայթուցիկ նյութ՝ վառոդ։ 1735 թվականին Բանսկա Շտյավնիցայում հիմնադրվում է Հունգարիայում առաջին Լեռնագործության դպրոցը, իսկ 1763 թվականին ստեղծվում է բարձրագույն ուսումնական հաստատություն՝ Լեռնագործության ակադեմիա։ 1782 թվականին Բանսկա Շտյավնիցան եղել է Հունգարիայի երրորդ ամենամեծ քաղաքը Բրատիսլավայից ու Դեբրեցենից հետո։
Ներկայումս Բրանսկա Շտյավնիցան կորցրել է իր նշանակությունը որպես արդյունաբերական քաղաք, սակայն մեծ ժողովրդականություն է վայելում որպես զբոսաշրջային վայր։


== Տեսարժան վայրեր ==
Հին ամրոց
Նոր ամրոց
Կամմերհոֆ
Սուրբ Մարիայի եկեղեցի
Սուրբ Եկատերինայի եկեղեցի
Լյութերական եկեղեցի
Սուրբ Անտոնի դաստակերտ


== Հայտնի բնակիչներ ==
Վարպետ M. S. - հունգարացի կամ գերմանացի նկարիչ (ակտիվ է եղել 1500 և 1510 թվականների միջև)
Մագդա (Մագդալենա) Վաշարիովա - սլովակ դերասանուհի և քաղաքական գործիչ
Օլգա Գրաբար - հասարակական գործիչ
Սամուիլ Միկովինի (1700-1750) - մաթեմատիկոս, ինժեներ, քարտեզագիր, պրոֆեսոր
Յոզեֆ Կարոլ Հելլ (1713-1789) - հանքային ինժեներ և գյուտարար
Անդրեյ Խմելկո (1908-1998) - սլովակ գրող, դրամատուրգ, ռեժիսոր


== Տես նաև ==
Սլովակիայի քաղաքների ցանկ


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Հին ամրոց Archived 2007-09-30 at the Wayback Machine.
Նոր ամրոց Archived 2007-09-27 at the Wayback Machine.
Զբոսաշրջային Բանսկա Շտյավնիցա Archived 2015-07-21 at the Wayback Machine.
Աստերոիդների ցանկ (23601-23700)

Աստերոիդների ցանկ (23501-23600)  • Աստերոիդների ցանկ  • Աստերոիդների ցանկ (23701-23800)
 Աստերոիդների ցանկ (23501-23600)  • Աստերոիդների ցանկ  • Աստերոիդների ցանկ (23701-23800)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Մարկ Ռոթկոյի անվան արվեստի կենտրոն

Մարկ Ռոթկոյի անվան արվեստի կենտրոն (պաշտոնապես Մարկ Ռոթկոյի անվան Դաուգվպիլյան արվեստի կենտրոն լատին․՝ Daugavpils Marka Rotko mākslas centrs) Ժամանակակից արվեստի և մշակույթի բազմաֆունկցիոնալ կենտրոն, որը գտնվում է Դաուգավպիլսում։
Այն բացվել է 2013 թվականի ապրիլի 24-ին, Դինամուրգ ամրոցի «Արսենալ» շենքում։ Մարկ Ռոտկոյի անվան արվեստի կենտրոնը Արևելյան Եվրոպայի միակ տեղն է, որտեղ կա Մարկ Ռոթկոյի ստեղծագործությունների մշտական ցուցադրություն։


== Արվեստի կենտրոնի պատմություն ==
2007 թվականին Դաուգավպիլսի քաղաքային խորհուրդը հաստատում է նրանց՝ արվեստի կենտրոն ստեղծելու հայեցակարգը։ Նախագծի իրականացումն սկսվել է 2011 թվականի մայիսին, իսկ վերակառուցման աշխատանքներն ավարտվել են 2012 թվականի դեկտեմբերին։ Շինարարական աշխատանքների ընթացքում առավելագույնս պահպանվել են պատմական շենքը և հրապարակը, ինչպես նաև «Արսենալ» շենքի կառուցվածքը։ Նախագիծը կազմել է «Արհիս» ընկերությունը։
2012 թվականի փետրվարի 1-ին կենտրոնի տնօրեն է նշանակվել Ալեքսեյ Բուրոնովը։ Այն բացվել է 2013 թվականի ապրիլի 24-ին։


== Հավաքածուներ ==
Քրիստոֆեր Ռոթկոն և Քեյթ Ռոթկո-Պրայզելը հավաքածուի համար ներկայացնում են իրենց հոր 6 նկարները։ Հետագայում հավաքածուն թարմացվում է յուրաքանչյուր 3 տարին մեկ։ Արվեստի կենտրոնում ներկայացվում են Լատվիայի և այլ երկրների նկարիչների հավաքածուները։


== Այցելուներ ==
2013 թվականի օգոստոս ամսին կենտրոն է այցելել 74 339 մարդ։
2016 թվականին կենտրոն է այցելել 102 997 մարդ։


== Ծանոթագրություններ ==
Շուն-կատու փոխհարաբերություններ

Շներն ու կատուներն ունեն տարբեր փոխհարաբերություններ։ Յուրաքանչյուր տեսակի բնական բնազդները կենդանիներին դրդում են դրսևորել տարբեր վարքագծեր։ Չնայած անհատական կենդանիներն ունեն նաև ոչ ագրեսիվ փոխհարաբերություններ միմյանց հանդեպ, հատկապես այն պայմաններում, երբ մարդիկ զուգակցել են ոչ ագրեսիվ վարքագծի։ 
Ընդհանուր առմամբ, տեսակների միջև ագրեսիվ փոխազդեցությունը նկատվում է մշակութային ստեղծագործություններում։


== Փոխհարաբերությունների շարք ==
Կատուների և շների արտաբերած ձայները և ցուցարկած պահվածքը միմյանց հետ հաղորդակցվելու համար տարբեր են և կարող են  հանգեցնել այլ տեսակների կեղմից սխալ ըմբռնման՝ որպես ագրեսիայի, վախի, գերիշխման, մտերմության կամ սեփական տարածքը պաշտպանելու ազդանշան։ Շները ունեն ավելի փոքր կենդանիների ետևից ընկնելու բնատուր բնազդ, որոնք փախչում են , մի բնազդ, որը բնորոշ է կատուներին։ Շատ կատուներ փախչում են շներից, մինչդեռ մյուսները սկսում են գործել, օրինակ՝ ֆշշացնում են, հարցակողական դիրք են գրավում և փորձում են թաթով հարվածել շանը։ Երբ կատուն ճանկռում է շանը, որոշ շներ կարող են վախենալ կատուներից։ Եթե համապատասխան փոխհարաբերություններ ստեղծվեն՝ կատուներն ու շները կարող են ունենանալ ոչ թշնամական հարաբերություններ։ Կատուների հետ մեծացած շները  կարող են ունենալ ոչ թշնամական հարաբերություններ։ Նույնիսկ կատուները և շները միևնույն տան մեջ են բնակվել, կարող են ցուցաբերել ագրեսիվ վերաբերմունք միմյանց նկատմամբ. տարբեր ազդակների, հիվանդության պատճառով, կամ էլ խաղի պատճառով, որը գնալով ավելի է լրջանում։


== Մշակութային ազդեցություն ==
«Պայքարիր շների և կատուների նման» արտահայտությունը արտացոլում է երկու հակառակորդ տեսակների միջև փոխհարաբերության բնական միտումը։ Հայտնի է նաև «Կատուն հզոր է և արժանապատիվ, մինչև շունը կգա» ասացվածքը։
Ռուսական լեգենդը բացատրում է շան և կատվի հակամարտությունը։ Լեգենդը պատմում է, որ սատանան խաբել է շանը և կատվին։ Նրանցից յուրաքանչյուրը մտածում է, որ մյուսն ունի իր սեփական մորթուց։ 


== Ծանոթագրություններ ==
We Wish You a Merry Christmas

"We Wish You a Merry Christmas", անգլիական Սուրբ ծննդյան երգ՝ Մեծ Բրիտանիայի հյուսիս-արևմուտքից։
Nineteenth-century-ի տարբեր աղբյուրներում ասվում է, որ Անգլիայի արևմտյան մասում "figgy pudding"-ը փոխարինել է չամիչով կամ սերուցքով պուդինգին, որը չի պարունակում թուզ։


== Տեքստ ==
We wish you a merry Christmas,
We wish you a merry Christmas,
We wish you a merry Christmas
And a happy New Year.
Good tidings we bring
To you and your kin;
We wish you a merry Christmas
And a happy New Year!2
Oh, bring us some figgy pudding,
Oh, bring us some figgy pudding,
Oh, bring us some figgy pudding,
And bring it right here.
Good tidings we bring
To you and your kin;
We wish you a merry Christmas
And a happy New Year!3
We won't go till we get some,
We won't go till we get some,
We won't go till we get some,
So bring it right here.
Good tidings we bring
To you and your kin;
We wish you a merry Christmas
And a happy New Year!4
We all like our figgy pudding,
We all like our figgy pudding,
We all like our figgy pudding,
With all its good cheers
Good tidings we bring
To you and your kin
We wish you a merry Christmas
And a happy New Year.
We wish you a merry Christmas
We wish you a merry Christmas
We wish you a merry Christmas
And a happy New Year!


=== Տարբերակ 1 ===


=== Տարբերակ 3 ===


=== Տարբերակ 4 ===


== Ծանոթագրություններ ==
Խորոլի շրջան

Խորոլի շրջան (ռուս.՝ Хорольский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Խորոլ։


== Աշխարհագրություն ==
Շրջանի տարածքի մակերեսը կազմում է 1968,6 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 29639 մարդ։ Բնակչության խտությունը կազմում էր 15,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արջուկը

Արջուկը (ռուս.՝ Медвежонок), խորհրդային նկարված կարճամետրաժ մուլտիպլիկացիոն ֆիլմ, որը նկարահանվել է 1940 թվականին, «Սոյուզմուլտֆիլմ» ստուդիայում։


== Սյուժե ==
Մուլտֆիլմը պատմում է պատահականորեն մոլորված արջուկի և ընկերների օգնությամբ նրա` տուն վերադառնալու արկածների մասին։


== Հեղինակներ ==
Սցենարի հեղինակ` Ն. Կոպևսկո
Ռեժիսորներ` Ալեքսանդր Եվմենենկո, Օլգա Խոդատաևա
Համառեժիսոր` Պյոտոր Նոսով
Կոմպոզիտոր` Յուրի Նիկոլսկի
Կերպարի հեղինակ` Ե. Եվգանա
Տեխնիկական օգնական` Ե. Նովոսելսկայա
Նկարիչ-մուլտիպլիկատորներ` Գենադի Ֆիլիպով, Լ. Պոպով, Ա. Շչեկալինա, Նիկոլայ Ֆեոդորով, Ֆեոդոր Խիտրուկ
Հնչյունային օպերատոր` Ս. Ռենսկի
Գունային օպերատոր` Դ. Կարետնիյ


== Դերերը հնչյունավորել են (լուսագրերում նշված չեն) ==
Եվգենի Մորես` Արջուկը
Յուլյա Յուլսկայա` Աղջիկը


== Հետաքրքիր փաստեր ==
Մուլտֆիլմը «Սոյուզմուլտֆիլմ» ստուդիայի առաջին գործերից մեկն է, որը չի նկարահանվել «դիսնեյյան» ոճով։
Մուլտֆիլմը հանրության սեփականությունն է, քանի որ թողարկվել է ավելի քան 70 տարի առաջ։


== Ծանոթագրություններ ==


== Արտաքին հղումներ ==
«Արջուկը»(անգլ.) ֆիլմը Internet Movie Database կայքում
«ՍԱրջուկը» «Кинопоиск» կայքում
Ռիբեյրան Պերտուի գավառ

Ռիբեյրան Պերտուի  (պորտ.՝ Microrregião de Ribeirão Preto), գավառ Բրազիլիայում՝ Սան Պաուլու նահանգի կազմում։ Մտնում է Կամպինաս մարզի մեջ։ Բնակչությունը կազմում է 967 890 մարդ՝ 2005 թվականի տվյալներով։ Զբաղեցնում է 6007,036  կմ² տարածք։ Բնակչության խտությունը՝ 161,1  մարդ/կմ²։


== Վիճակագրություն ==
Համախառն ներքին արտադրանքը մեկ շնչի հաշվով 2003 թվականին կազմում է 10 301,91 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,834


== Գավառի կազմ ==
Գավառի կազմի մեջ են մտնում հետևյալ համայնքները.

Բառինիա
Դումոնտ
Պոնտալ
Նախալեռնային շրջան (Ստավրոպոլի երկրամաս)

Նախալեռնային շրջան (ռուս.՝ Предгорный муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1959 թվականին։ Վարչական կենտրոնը Եսենտուկսկայա ստանիցան է։


== Աշխարհագրություն ==
Շրջանի տարածքի մակերեսը կազմում է 2047,23 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 106963 մարդ։ Բնակչության խտությունը կազմում էր 52,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կուլինա (գյուղ, Վիննի շրջան)

Կուլինա (էստ․՝ Kulina), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4074) Շարկով

(4074) Շարկով (անգլ.՝ Sharkov), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,021437 ա. մ., առավելագույնը մոտենում է 2,9032 ա. մ. հեռավորության վրա և հեռանում 3,1396 ա. մ.։ Արեգակի շուրջ մեկ ամբողջական պտույտ է կատարում 1918,31 երկրային օրվա ընթացքում, իր ուղեծրով շարժվելով միջինում 0,187665 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4074) Շարկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյառգյառ (այլ կիրառումներ)

Գյառգյառ, կարող է վերաբերել՝

Գյառգյառ - գյուղ Արևմտյան Հայաստանում, Էրզրումի վիլայեթի Խամուրի գավառում
Գյառգյառ - անտառակ Ստեփանավանի շրջանի Գյառգյառ գյուղի մոտ
Գյառգյառ - ձմեռանոց Ելիզավետպոլի նահանգում, Զակամ գետի ակունքի շրջանում
Կոպեռնիցիում

Կոպեռնիցիում, (Cn) պարբերական համակարգի 112-րդ տարրն է։ Հարաբերական ատոմային զանգվածը կամ Ar-ը հավասար է 285-ի։
Կոպեռնիցիումի ատոմը կազմված է 112 պրոտոններ ունեցող միջուկից և 173 նեյտրոններից։ Հանդես է գալիս Cn285 պարզ նյութի ձևով։ Իր անվանումը ստացել է նշանավոր գիտնական Նիկոլայ Կոպեռնիկոսի անունից։
Կոպեռնիցիումն ստեղծվել է փետրվարի 9-ին,1996 թվականին, Դարմշտադտ քաղաքում, Գերմանիա, Սիգուրդ Հոֆմանի և Վիկտոր Նինովի։ Այս տարրը ստեղծվել է ծանր իոնային արագացուցիչում կապար-208 միջուկներից պատրաստված թիրախի վրա արագացված ցինկ-70 միջուկներ կրակելու միջոցով։ Կոպեռնիցիումի մեկ ատոմ ստեղծվել է 277 զանգվածային թվով։ 


== Արտաքին հղումներ ==
WebElements.com — տեղեկություններ նշված աղբյուրներից
О Քիմիական տարրերի պարբերական համակարգում Archived 2007-10-26 at the Wayback Machine.
Դ.Ի. Մենդելեիվի պարբերական համակարգ և կոպեռնիցիում քիմիական տարր
Քիմիական աղյուսակի 112-րդ քիմիական տարրը
Սրինգ (այլ կիրառումներ)

Սրինգ, կարող է վերաբերել՝

Սրինգ - երկայնական-ֆլեյտային տիպի նվագարանների ընդհանուր անվանումը, հոմանիշ է հունական սիրինգսին
Սրինգ - բերդ Մեծ Հայքի Կորճայք նահանգի Մոթողանք գավառում, Ճահուկ գավառի հյուսիսարևելյան սահմանագլխին, հետագա Սրինգ գյուղի մոտ, բլրի գագաթին
Ամբրոլաուր

Ամբրոլաուր (վրաց.՝ ამბროლაური), քաղաք Վրաստանի Ռաչա-Լեչխումի և Քվեմո Սվանեթի երկրամասում։ Այդ երկրամասի (կամ մարզի) և Ամբրոլաուրի շրջանի վարչական կենտրոնն է։ Քաղաքի կարգավիճակ է ստացել 1966 թվականին։ 2014 թվականին  բնակավայրինշնորհվել է ինքնակառավարվող քաղաքի կարգավիճակ։ Գտնվում է Ռիոն գետի ափին, ծովի մակերևույթից մոտավորապես 550 մետր բարձրության վրա։ Զբաղեցնում է 1.6 km2. տարածք։ Բնակչությունը՝ ▼1997 մարդ (2022)։
Քաղաքում զարգացած է սննդի արդյունաբերությունը, այդ թվում՝ գինու արտադրությունը։ Կա նաև կարի ֆաբրիկա։ Ամբրոլաուրից ոչ հեռու գտնվող Շաորի լճի ափերին ստեղծվել է հանգստի և առողջարանային գոտի, որը շարունակում է զարգանալ։ 2017 թ. հունվարին շահագործման է հանձնվել օդանավակայանը, որը նախատեսված է փոքր (մինչև 20 ուղևոր տեղափոխող) ինքնաթիռների համար և միաժամանակ կարող է սպասարկել շուրջ 50 մարդու։ Ամբրոլաուրն ունի գեղարվեստի հարուստ թանգարան, թատրոն...


== Պատմություն ==
Հնագիտական պեղումների արդյունքները վկայում են, որ քաղաքի ներկայիս տարածքում բնակավայր գոյություն է ունեցել առնվազն վաղ միջնադարյան ժամանակներից։ Ենթադրվում է, որ մերձակայքում գտնվող Նիկործմինդա վանքի արձանագրություններից մեկում հիշատակված Մետեխարա գյուղը եղել է հենց Ամբրոլաուրի տեղում։ Իսկ Ամբրոլաուր տեղանունը վկայված է 17-րդ դարից (այդ շրջանում բնակավայրը եղել է Իմերեթի արքաների նստավայրերից մեկը. մերձակայքում արքայական ամրոցն էր վեր խոյանում)։ 1934-1937 թթ. բնակավայրը կրել է Ենուկիձե անվանումը՝ ի պատիվ խորհրդային կուսակցական գործիչ Ա. Ս. Ենուկիձեի։ Բայց երբ վերջինիս 1937 թվականին որպես տրոցկիստի գնդակահարել են, բնակավայրին վերադարձրել են իր պատմական անվանումը։
Քաղաքը զգալի չափով վնասվել է 1991 թվականի Ռաճա-Ջավյան ուժգին երկրաշարժից։


== Ժողովրդագրություն ==
Ամբրոլաուրի բնակչության թվաքանակի փոփոխությունները.


== Անվանի ամբրոլաուրցիներ ==
Մանուչար Մաչաիձե (ծնվ. 1949) — ֆուտբոլիստ, Թբիլիսիի «Դինամո» թիմի և ԽՍՀՄ հավաքականի կիսապաշտպան
Գոչա Մաչաիձե (ծնվ. 1950) — ֆուտբոլիստ, Թբիլիսիի «Դինամո» թիմի և ԽՍՀՄ հավաքականի պաշտպան


== Պատկերասրահ ==

		
		


== Ծանոթագրություններ ==
Սվետլի (քաղաքատիպ ավան, Միրինսկի ուլուս)

Անվան այլ կիրառումների համար տե՛ս՝ ՍվետլիՍվետլի (ռուս.՝ Светлый), քաղաքատիպ ավան Ռուսաստանի Սախա-Յակուտիայի հանրապետության Միրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 3549 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տպագրիչների փողոց (Երևան)

Տպագրիչների փողոց, փողոց Երևանի Կենտրոն վարչական շրջանում։


== Տվյալներ ==
Սկսվում է Վարդանանց փողոցի №5 և №7 շենքերի մոտից, ձգվում հարավարևելյան ուղղությամբ, հատում Հանրապետության փողոցը և հասնում Վարդանանց փողոցի անցուղի։


== Հատվող փողոցներ ==
Հանրապետության փողոց


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Նիկիտա Սոտչեմյու

Նիկիտա Սոտչեմյու (ռուս.՝ Никита Сотчемъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեբիս գետի ձախ ափին՝ 97 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077803
Կոդը ըստ հիդրոլոգիական հետազոտության (ՌԴ) — 103007780
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սոպինի

Սոպինի (ռուս.՝ Сопины), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեժեգոլեկ

Նեժեգոլեկ (ռուս.՝ Нежеголек), գետ Ռուսաստանում, հոսում Բելորեցկի մարզում։ Գետաբերանը տեղակայված է Նեժեգոլ գետի ձախ ափին 58 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 05010400112107000010818
Հիդրոլոգիական ուսումնասիրությունների կոդը - 107001081
Ավազանի կոդը - 05.01.04.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լավրով (գյուղ, Լուցկի շրջան)

Անվան այլ կիրառումների համար տե՛ս՝ Լավրով (այլ կիրառումներ)Լավրով (ուկրաիներեն՝ Лаврів), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Լավրով գյուղում բնակվում էր 1 164 մարդ։ Բնակավայրը զբաղեցնում է 80055 կմ² տարածք։ Բնակչության խտությունը կազմում էր 14,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)